**Status hrvatskoga jezika u Europskoj uniji u povodu Međunarodnoga dana**

**materinskoga jezika 21. veljače.**

Višejezičnost je jedan od temelja na kojima počiva Europska unija. Ove je godine

Međunarodni dan materinskoga jezika posvećen upravo odnosu između materinskoga jezika i višejezičnosti.

(...)

U svojim se pravnim dokumentima, pa i samim Europskim ustavnim ugovorom, Europska

unija jasno odredila prema njegovanju i poštivanju kulturne i jezične raznolikosti koju baštini povijesna, ali i suvremena Europa. Jedna je od najčešće citiranih krilatica u dokumentima EU-a “Ujedinjeni u raznolikosti”. Jasno se ističe da je jezik temelj identiteta pojedinoga čovjeka i naroda te da politička i gospodarska zajednica Europske unije svoju snagu crpi upravo u čuvanju i njegovanju višejezičnosti i kulturne raznolikosti svojih 850 milijuna građana. Službeno se i javno potiče pravo svakoga naroda da piše i govori svojim vlastitim jezikom jer “ako tko osjeća da je njegov kulturni identitet, a to u prvome redu znači jezik, zaštićen, ne će osjećati da mu je identitet ugrožen” (European Commission, Giving the new Member States a voice in Europe: *Joint Interpreting and Conference Service*, Interpreting and enlargement, p. Dunja Brozović Rončević HRV A IK-1 D-S007.indd 6 4.7.2011 0:40:39 HRV A IK-1 D-S007 00

**Rodu o jeziku**

(...)

Ljub’ si, rode, jezik iznad svega!

U njem živi, umiri za njega!

Po njemu si sve što jesi:

Svoje tijelo, udo svijeta,

Bus posebnog svoga cvijeta

U narodâ silnoj smjesi.

Bez njega si bez imena,

Bez djedova, bez unukâ.

U prošasti sjena puka,

U buduće niti sjena!

*Petar Preradović*

**Petar Preradović** (Grabrovnica, 1818. – Fahrafeld, Austrija, 1872.), hrvatski književnik

**UPUTE**

**Smjernice za pisanje**

Usporedite polazne tekstove i odredite temu o kojoj govore.

Napišite kako Petar Preradović pristupa temi, a kako Dunja Brozović Rončević. Objasnite kako tekst Dunje Brozović Rončević aktualizira Preradovićeve stihove. Dokažite to. Kako je društvena stvarnost utjecala na Preradovićeve stihove, a kako na tekst Dunje Brozović Rončević? Objasnite krilaticu Europske unije o jeziku koju navodi Dunja Brozović Rončević.

Smatrate li da će jezici maloga govornoga područja, kakav je i hrvatski jezik, opstati u procesima globalizacije i jezične dominacije jezika velikoga govornoga područja? Smatrate li višejezičnost kulturnim bogatstvom koje može obogatiti sve koji žive u takvome okružju?

Svoje tvrdnje potkrijepite citatima, parafrazama ili drugim primjerima.